Enhedslistens coronaordfører, Peder Hvelplund, blev rent ud sagt provokeret under mandagens pressemøde, hvor statsministeren appellerede til, at landets sygeplejersker og sundhedspersonale skal yde en ekstra indsats i den kommende tid. -	Vi har et sundheds- og plejepersonale, som har leveret en helt ekstraordinær indsats under denne sundhedskrise, og takken de har fået, er, at man har indført et regeringsindgreb, og dermed har kørt dem totalt over. Det er vildt provokerende, siger han. Ifølge Peder Hvelplund er tiden inde til, at der skal konkrete løfter på bordet. Han foreslår, at Regeringen giver et akut løft til regionerne, så de er i stand til at udbetale en højere løn til sygeplejerskerne og sundhedspersonalet. Han har også et konkret forslag til, hvor pengene skal komme fra. -	Vi kunne tage nogle midler fra krigskassen. Vi står med en aktuel bombe under både vores sundhedsvæsen og hele vores velfærdssamfund, fordi vi står med alvorlige rekrutteringsproblemer for hele plejesektoren, og derfor bliver regeringen nødt til at levere på det, siger han.

Referat:
Opfordringen til sygeplejerskerne på mandagens pressemøde var en hån, og nu er tiden inde til, at der skal konkrete løfter på bordet, siger nordjyske Peder Hvelplund (EL).